Det var kort efter midnat, da en patrulje i området fattede mistanke til manøvren på parkeringspladsen. Det viste sig, at den 23-årige var næsten færdig med at suge benzin fra lastbilerne over i bagagerummet på en personbil. Det var blevet til 175 liter fordelt på syv dunke, som stod i den mindre bils baggagerum. Manden, der er velkendt for lignende kriminalitet, bliver afhørt og formentlig løsladt i løbet af lørdagen. - Han skal hentes på politigården, da han heller ikke har kørekort. Desuden har vi beholdt det stjålne brændstof og pumpeudstyret, siger Jan Stagested, vagtchef ved Nordjyllands Politi.
En 23-årig mand fra Aalborg blev taget på fersk gerning, mens han natten til lørdag stjal diesel fra to parkerede lastbiler ved Ilva/Idemøbler på Nålemagervej i Aalborg.